**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2015 M. SPALIO 30 D. SPRENDIMO NR. TS-214 „DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAREIGYBĖS APRAŠYMO PATVIRTINIMO“ DALINIO PAKEITMO**

2018 m. vasario 23 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lietuvos Respublikos valstybės saugumo departamento 2017 m. lapkričio 2 d. raštą Nr. 18-8830 „Dėl įslaptintos informacijos apsaugos reikalavimų įgyvendinimo, Rokiškio rajono savivaldybės taryba n u s p r e n d ž i a:

P a k e i s t i Rokiškio rajono savivaldybės administracijos direktoriaus pareigybės aprašymo, patvirtinto Rokiškio rajono savivaldybės tarybos 2015 m. spalio 30 d. sprendimu Nr. TS-214 „Dėl Rokiškio rajono savivaldybės administracijos direktoriaus pareigybės aprašymo patvirtinimo“ 6.2 punktą, 7.20 punktą, 7.25 punktą ir išdėstyti juos taip:

,,6.2. Atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija, žymima žyma „Slaptai“;

,,7.20 tiesiogiai įgyvendindamas įstatymus, Vyriausybės ir savivaldybės tarybos sprendimus, gali kreiptis į valstybinio administravimo subjektus, leisti įsakymus, privalomus savivaldybės administracijos struktūriniams padaliniams, seniūnijoms, į struktūrinius padalinius neįeinantiems valstybės tarnautojams, taip pat jam priskirtos kompetencijos klausimais – savivaldybės gyventojams ir kitiems savivaldybės teritorijoje esantiems subjektams“;

,,7.25 įstatymų nustatyta tvarka priima į pareigas ir iš jų atleidžia savivaldybės administracijos valstybės tarnautojus ir darbuotojus, dirbančius pagal darbo sutartį, seniūnijų – biudžetinių įstaigų – vadovus – seniūnus,atlieka kitas Valstybės tarnybos įstatymo ir savivaldybės tarybos jam priskirtas personalo valdymo funkcijas“.

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. SPALIO 30 D. SPRENDIMO NR. TS-214 „DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAREIGYBĖS APRAŠYMO PATVIRTINIMO“ DALINIO PAKEITMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Pakeisti Rokiškio rajono savivaldybės administracijos direktoriaus pareigybės aprašymą, kad atitiktų teisės aktų reikalavimus.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos valstybės ir tarnybos paslapčių įstatymas.

**Sprendimo projekto esmė.** Tarybos sprendimo projektu siūloma pakeisti Rokiškio rajono savivaldybės administracijos direktoriaus pareigybės aprašymo 6.2, 7.20, 7.25 punktus.

Lietuvos Respublikos valstybės saugumo departamentas savivaldybių administracijoms išplatino raštą „Dėl įslaptintos informacijos apsaugos reikalavimų įgyvendinimo. Rašte nurodyta, kad vadovaujantis Valstybės tarnautojų pareigybių aprašymo ir vertinimo metodikos, patvirtintos Lietuvos Respublikos Vyriausybės nutarimu, asmenims, kuriems vykdant pareigas ar užduotis yra būtinybė dirbti ar susipažinti su įslaptinta informacija, pareigybių aprašymuose įrašyti specialųjį reikalavimą „atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija.

Pasikeitus Lietuvos Respublikos vietos savivaldos įstatymu reglamentuotoms administracijos direktoriaus funkcijoms, keičiami Rokiškio rajono savivaldybės administracijos direktoriaus pareigybės aprašymo 7.20 ir 7.25 punktai. Detalesni keitimai išdėstyti aiškinamojo rašto priede.

**Galimos pasekmės, priėmus siūlomą tarybos sprendimo projektą:**

**teigiamos** – Priėmus sprendimo projektą bus įgyvendintos Vietos savivaldos įstatymo nuostatos, Lietuvos Respublikos valstybės ir tarnybos paslapčių įstatymo nuostatos.

**neigiamos** – nėra.

**Kokia sprendimo nauda Rokiškio rajono gyventojams:**

Rokiškio rajono savivaldybės administracijos direktorius galės atlikti visas įstatymų reglamentuotas funkcijas tinkamai ir pilnai.

**Finansavimo šaltiniai ir lėšų poreikis:** sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė

Aiškinamojo rašto priedas Nr. 1

2018-02-23 sprendimo projekto „Dėl Rokiškio rajono savivaldybės tarybos 2015 m. spalio 30 d. sprendimo Nr. TS-214 „Dėl Rokiškio rajono savivaldybės administracijos direktoriaus pareigybės aprašymo patvirtinimo“ dalinio pakeitimo

**ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAREIGYBĖS APRAŠYMAS**

**1. APRAŠO KEITIMO DIENAI GALIOJANTIS 6.2 PUNKTAS:**

6.2 turėti 2 metų vadovaujamojo darbo patirtį.

**Nauja redakcija**

6.2. Atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija, žymima žyma „Slaptai“.

**2. APRAŠO KEITIMO DIENAI GALIOJANTIS 7.20 PUNKTAS:**

7.20. tiesiogiai įgyvendindamas įstatymus, Vyriausybės ir tarybos sprendimus, leidžia įsakymus, privalomus savivaldybės administracijos struktūriniams padaliniams, savivaldybės administracijos filialas – seniūnijoms ir į struktūrinius padalinius neįeinantiems valstybės tarnautojams, taip pat direktoriui priskirtos kompetencijos klausysimais – privalomus savivaldybės gyventojams ir kitiems savivaldybės teritorijoje esantiems subjektams.

**Nauja redakcija:**

7.20 tiesiogiai įgyvendindamas įstatymus, Vyriausybės ir savivaldybės tarybos sprendimus, gali kreiptis į valstybinio administravimo subjektus, leisti įsakymus, privalomus savivaldybės administracijos struktūriniams padaliniams, seniūnijoms, į struktūrinius padalinius neįeinantiems valstybės tarnautojams, taip pat jam priskirtos kompetencijos klausimais – savivaldybės gyventojams ir kitiems savivaldybės teritorijoje esantiems subjektams;

**3. APRAŠO KEITIMO DIENAI GALIOJANTIS 7.25 PUNKTAS:**

7.25 įstatymų nustatyta tvarka priima į pareigas ir iš jų atleidžia savivaldybės administracijos valstybės tarnautojus, priima ir atleidžia savivaldybės administracijos darbuotojus, dirbančius pagal darbo sutartis, atlieka kitas Valstybės tarnybos įstatymo ir savivaldybės tarybos jam priskirtas personalo valdymo funkcijas;

.

**Nauja redakcija**

7.25 įstatymų nustatyta tvarka priima į pareigas ir iš jų atleidžia savivaldybės administracijos valstybės tarnautojus ir darbuotojus, dirbančius pagal darbo sutartį, seniūnijų – biudžetinių įstaigų – vadovus – seniūnus,atlieka kitas Valstybės tarnybos įstatymo ir savivaldybės tarybos jam priskirtas personalo valdymo funkcijas;

Juridinio ir personalo skyriaus vedėja Regina Strumskienė